Zagreb, 15. lipnja 2018.g.

**Z A P I S N I K**

sa **14. sjednice** Povjerenstva za odlučivanje o sukobu interesa održane dana 15. lipnja 2018. godine u prostorijama Povjerenstva za odlučivanje o sukobu interesa, s početkom u 11,00 sati.

**PRISUTNI:** Nataša Novaković, Tatijana Vučetić, Tončica Božić, Aleksandra Jozić-Ileković i Davorin Ivanjek.

**Iz Ureda Povjerenstva:** Majda Uzelac i Martina Jurišić.

Predsjedava: predsjednica Povjerenstva za odlučivanje o sukobu interesa Nataša Novaković.

Predsjednica Povjerenstva otvara sjednicu i predlaže usvajanje zapisnika sa 13. sjednice te poziva članove da se izjasne o tome da li prihvaćaju zapisnik. Utvrđuje se da članovi Povjerenstva jednoglasno prihvaćaju zapisnik.

Predsjednica Povjerenstva predlaže da se dnevni red dopuni s toč. 17. Davanje mišljenja u predmetu **M-74/18 na zahtjev dužnosnika Damira Poljaka, općinskog načelnika Općine Bednja** te članica Povjerenstva Aleksandra Jozić-Ileković predlaže da se dnevni red dopuni s toč. 18. Davanje mišljenja u predmetu **M-75/18 na zahtjev dužnosnika Ante Nazora, ravnatelja Hrvatskog memorijalno- dokumentacijskog centra Domovinskog rata**.

Predsjednica Povjerenstva poziva članove da se izjasne o tome da li prihvaćaju predloženi dnevni red. Utvrđuje se da članovi Povjerenstva jednoglasno prihvaćaju prijedlog dnevnog reda.

**Prelazi se na raspravljanje o 1. točci dnevnog reda.**

Član Povjerenstva Davorin Ivanjek kao izvjestitelj u predmetu **P-220/17, dužnosnik MILAN KUJUNDŽIĆ, ministar zdravstva,** izlaže predmet te navodi da je u predmetu zaprimljena prijava u kojoj se navodi da je KBC Osijek odlukom ministarstva zdravlja imenovan za središnje tijelo za javnu nabavu materijala za ortopediju. Natječaj je prošao sve provjere te su na isti uložene žalbe od kojih su neke odbačene kao neuredne. Određen je datum otvaranja ali je na intervenciju ministra isti datum pomaknut. Upućuje se na pritiske tijekom cijelog ovog postupka. U postupku provjere osnovanosti prijave zatražena je dokumentacija Ministarstva zdravstva.

U postupku nije utvrđena interesna povezanost ministra s osobama koje se u prijavi navode niti da je ministarstvo imalo utjecaja u natječaju te izvjestitelj predlaže da se donese odluka o nepokretanju postupka.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 1. točci dnevnog reda dovršeno.

**Prelazi se na raspravljanje o 2. točci dnevnog reda.**

Predsjednica Povjerenstva kao izvjestiteljica u predmetu **P-253/16, dužnosnik ANDRO VLAHUŠIĆ, gradonačelnik Grada Dubrovnika do 27. siječnja 2017.g.,** izlaže predmet te navodi da je protiv dužnosnika pokrenut postupak zbog mogućeg primanja dodatne naknade uz primanje plaće za dužnost koju obnaša. Dužnosnik se očitovao na navedenu odluku. Zatražena je dokumentacija od Grada Dubrovnika.

Izvjestiteljica predlaže da se donese odluka kojom se utvrđuje da je dužnosnik povrijedio odredbu čl. 7. toč. d. ZSSI-a te da mu se za utvrđenu povredu izrekne sankcija opomene jer je nakon upute Ministarstva uprave prestao primati naknadu.

Član Povjerenstva Davorin Ivanjek iznosi protuprijedlog da se dužnosniku za utvrđenu povredu ne izrekne sankcija iz razloga jer je od dana prestanka obnašanja njegove dužnosti proteklo više od 12 mjeseci.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 2. točci dnevnog reda dovršeno.

**Prelazi se na raspravljanje o 3. točci dnevnog reda.**

Članica Povjerenstva Tončica Božić kao izvjestiteljica u predmetu **P-48/17, dužnosnik NENAD JANKOVIĆ, zamjenik gradonačelnika Grada Otočca,** izlaže predmet te navodi da je protiv dužnosnika pokrenut postupak zbog nepodnošenja više izvješća o imovinskom stanju u odnosu na bitnu promjenu na imovini. Na navedenu odluku dužnosnik se očitovao. U postupku je pribavljena sva relevantna dokumentacija.

Izvjestiteljica predlaže da se donese odluka kojom se utvrđuje da je dužnosnik povrijedio odredbe čl. 27 ZSSI-a te da mu se za utvrđenu povredu izrekne sankcija obustave isplate dijela neto mjesečne plaće u iznosu od 4000 kn, plativu u 2 istovjetna obroka.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 3. točci dnevnog reda dovršeno.

**Prelazi se na raspravljanje o 4. točci dnevnog reda.**

Članica Povjerenstva Aleksandra Ileković-Jozić kao izvjestiteljica u predmetu **P-111/18, dužnosnik ŽELJKO STIPETIĆ, zamjenik gradonačelnika Grada Ogulina do 9. lipnja 2017.g.,** izlaže predmet te navodi da je protiv dužnosnika pokrenut postupak jer je provjerom u registru utvrđeno da nije podnio izvješće o imovinskom stanju po prestanku obnaša dužnosti. Dužnosnik se na navedenu odluku nije očitovao, međutim, dužnosnik je dostavio očitovanje po pozivu na sjednicu Povjerenstva.

Izvjestiteljica predlaže da se donese odluka kojom se utvrđuje da je dužnosnik povrijedio odredbu čl. 10 ZSSI-a, te predlaže da mu se za istu povredu ne izrekne sankcija jer je od dana prestanka obnašanja dužnosti proteklo više od 12 mjeseci.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 4. točci dnevnog reda dovršeno.

**Prelazi se na raspravljanje o 5. točci dnevnog reda.**

Članica Povjerenstva Tatijana Vučetić kao izvjestiteljica u predmetu **P-113/18, dužnosnik ZDRAVKO PAVLEŠIĆ, zamjenik gradonačelnika Grada Slunja do 25. svibnja 2017.g.,** izlaže predmet te navodi da je protiv dužnosnika pokrenut postupak zbog nepodnošenja izvješća o imovinskom stanju po prestanku obnašanja dužnosti. Na odluku o pokretanju postupka dužnosnik se očitovao u zakonom predviđenom roku. U postupku je pribavljena sva relevantna dokumentacija.

Izvjestiteljica predlaže da se donese odluka kojom se utvrđuje da je dužnosnik povrijedio odredbu čl. 10 ZSSI-a, te predlaže da mu se za istu povredu ne izrekne sankcija jer je od dana prestanka obnašanja dužnosti proteklo više od 12 mjeseci.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 5. točci dnevnog reda dovršeno.

**Prelazi se na raspravljanje o 6. točci dnevnog reda.**

Članica Povjerenstva Aleksandra Ileković-Jozić kao izvjestiteljica u predmetu **P-127/18, dužnosnik ANTONIO MIJOČ, zamjenik općinskog načelnika Općine Zažablje do 24. svibnja 2017.g.,** izlaže predmet te navodi da je protiv dužnosnika pokrenut postupak zbog nepodnošenja izvješća o imovinskom stanju po prestanku obnašanja dužnosti. Na navedenu odluku dužnosnik se nije očitovao. U postupku je pribavljena sva relevantna dokumentacija.

Izvjestiteljica predlaže da se donese odluka kojom se utvrđuje da je dužnosnik povrijedio odredbu čl. 10 ZSSI-a, te predlaže da mu se za istu povredu ne izrekne sankcija jer je od dana prestanka obnašanja dužnosti proteklo više od 12 mjeseci.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 6. točci dnevnog reda dovršeno.

**Prelazi se na raspravljanje o 7. točci dnevnog reda.**

Članica Povjerenstva Tončica Božić kao izvjestiteljica u predmetu **P-130/18, dužnosnik JOSIP GRANJAŠ, općinski načelnik Općine Sopje do 7. lipnja 2017.g.,** izlaže predmet te navodi da je protiv dužnosnika pokrenut postupak zbog nepodnošenja izvješća o imovinskom stanju po prestanku obnašanja dužnosti. Nakon donošenja odluke o pokretanju postupka dužnosnik je podnio izvješće o imovinskom stanju dužnosnika.

Izvjestiteljica predlaže da se donese odluka kojom se utvrđuje da je dužnosnik povrijedio odredbu čl. 10 ZSSI-a, te predlaže da mu se za istu povredu ne izrekne sankcija jer je od dana prestanka obnašanja dužnosti proteklo više od 12 mjeseci.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 7. točci dnevnog reda dovršeno.

**Prelazi se na raspravljanje o 8. točci dnevnog reda.**

Članica Povjerenstva Aleksandra Ileković-Jozić kao izvjestiteljica u predmetu **P-132/18, dužnosnica DANICA MARŠIĆ, zamjenica općinskog načelnika Općine Proložac do 28. svibnja 2017.g.,** izlaže predmet te navodi da je protiv dužnosnice pokrenut postupak zbog nepodnošenja izvješća o imovinskom stanju po prestanku obnašanja dužnosti. Nakon navedene odluke dužnosnica je podnijela izvješće o imovinskom stanju.

Izvjestiteljica predlaže da se donese odluka kojom se utvrđuje da je dužnosnica počinila povredu čl. 10. ZSSI-a te predlaže da joj se za istu povredu ne izrekne sankcija jer je od dana prestanka obnašanja dužnosti proteklo više od 12 mjeseci.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 8. točci dnevnog reda dovršeno.

**Prelazi se na raspravljanje o 9. točci dnevnog reda.**

Član Povjerenstva Davorin Ivanjek kao izvjestitelj u predmetu **P-189/17, dužnosnik MLADEN KEŠER, općinski načelnik Općine Kalnik,** izlaže predmet te navodi da je protiv dužnosnika pokrenut postupak zbog stupanja u poslovni odnos sa svojim trgovačkim društvom. Zatražena je sva dokumentacija u svezi stupanja u poslovni odnos. Nakon pokretanja postupka podnositelj prijave navodi da odlukom o pokretanju nisu obuhvaćene sve financijske transakcije prema poslovnim subjektima s kojima je dužnosnik stupao u poslovni odnos kao i njegova supruga. U postupku je zatražena sva relevantna dokumentacija.

Izvjestitelj predlaže da se pokrenuti postupak proširi zbog moguće povrede čl. 7. c., čl. 17. st. 1. i čl. 18. st. 1. ZSSI-a u odnosu na novoutvrđene okolnosti.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 9. točci dnevnog reda dovršeno.

**Prelazi se na raspravljanje o 10. točci dnevnog reda.**

Član Povjerenstva Davorin Ivanjek kao izvjestitelj u predmetu **P-211/17, dužnosnik FRANJO BUKAL, zamjenik općinskog načelnika Općine Farkaševac do 25. svibnja 2017.g.,** izlaže predmet te navodi da je zaprimljena prijava u kojoj se navodi da je dužnosnik zaposlio vlastitu kćer za čistačicu u Općini te da je udruzi lovačko društvo Prepelica Mala subotica, čiji je predsjednik, dodijelio sredstva.

Zatraženi su podaci od Općine koja se očitovala da dužnosnikova kćer nije zaposlena u Općini, a u svezi dodjele sredstava potvrđeno je da su udruzi dodijeljena sredstva o čemu je odluku donijelo Povjerenstvo. U postupku je utvrđeno da je udruga i prethodnih godina dobivala sredstva, međutim, utvrđeno je da je Ugovor s Općinom potpisao dužnosnik u svojstvu općinskog načelnika s jedne strane i u svojstvu predsjednika Udruge s druge strane te izvjestitelj predlaže pokretanje postupka zbog moguće povrede čl. 5. ZSSI-a.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 10. točci dnevnog reda dovršeno.

**Prelazi se na raspravljanje o 11. točci dnevnog reda.**

Članica Povjerenstva Tončica Božić kao izvjestiteljica u predmetu **P-219/17, dužnosnik HRVOJE RUNTIĆ, zastupnik u Hrvatskom saboru,** izlaže predmet te navodi da je protiv dužnosnika podnesena prijava u kojoj se navodi da dužnosnik nije naveo svoje kreditne obveze i obveze svoje životne partnerice. U postupku je zatražena dokumentacija od Porezne uprave i prikupljeni su drugi relevantni podaci.

Izvjestiteljica predlaže da se donese odluka o pokretanju postupka zbog moguće povrede čl. 8. i 9. ZSSI-a.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 11. točci dnevnog reda dovršeno.

**Prelazi se na raspravljanje o 12. točci dnevnog reda.**

Član Povjerenstva Davorin Ivanjek kao izvjestitelj u predmetu **P-234/17, dužnosnik IVO DUJMIĆ, gradonačelnik Grada Opatije,** izlaže predmet te navodi da je zaprimljena prijava u kojoj se navodi da je dužnosnik koncesiju na plaži Ičići dodijelio svojoj supruzi. U postupku su zatraženi podaci od Grada Opatije.

Izvjestitelj predlaže da se donese odluka o pokretanju postupka zbog moguće povrede čl. 18. ZSSI-a.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 12. točci dnevnog reda dovršeno.

**Prelazi se na raspravljanje o 13. točci dnevnog reda.**

Predsjednica Povjerenstva kao izvjestiteljica u predmetu **P-268/17, dužnosnik VLADIMIR MAJETIĆ, zamjenik ravnatelja Državne geodetske uprave do 16. veljače 2017.g.,** izlaže predmet te navodi da dužnosnik nije podnio izvješće o imovinskom stanju po prestanku obnašanja dužnosti, odnosno da je izvješće podnio u elektronskom obliku, a isto nije dostavio i u fizičkom obliku.

Izvjestiteljica predlaže da se pokrene postupak zbog moguće povrede čl. 8. i 9. ZSSI-a.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 13. točci dnevnog reda dovršeno.

**Prelazi se na raspravljanje o14. točci dnevnog reda.**

Članica Povjerenstva Tatijana Vučetić kao izvjestiteljica u predmetu **P-26/18, dužnosnica LIDIJA NOVOSEL, zamjenica gradonačelnika Grada Bjelovara do 8. lipnja 2017.g.,** izlaže predmet te navodi da je zaprimljena prijava u kojoj se navodi da je dužnosnica postala članica Nadzornog odbora komunalne tvrtke Komunalac u vlasništvu Grada Bjelovara neposredno nakon lokalnih izbora. U postupku su zatraženi podaci od Trgovačkog suda u Bjelovaru.

Izvjestiteljica predlaže pokretanje postupka zbog moguće povrede članka 14. st. 1. u svezi s čl. 20. st. 3. ZSSI-a.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 14. točci dnevnog reda dovršeno.

**Prelazi se na raspravljanje o 15. točci dnevnog reda.**

Članica Povjerenstva Tatijana Vučetić kao izvjestiteljica u predmetu **M-72/18, na zahtjev dužnosnice JELENE ROKNIĆ, zamjenice općinskog načelnika Općine Topusko,** izlaže predmet te navodi da je dužnosnica zatražila mišljenje Povjerenstva u svezi s vođenjem projekta „Zaželi“ kojeg je nositelj Općina Topusko, a radi se o projektu EU.

Izvjestiteljica predlaže da se donese mišljenje da dužnosnica temeljem čl. 13. st. 3. ZSSI-a može biti voditeljica projekta jer se radi o međunarodnom projektu koji financira Europska unija i za isto može primati naknadu.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 15. točci dnevnog reda dovršeno.

**Prelazi se na raspravljanje o 16. točci dnevnog reda.**

Članica Povjerenstva Tatijana Vučetić kao izvjestiteljica u predmetu **P-204/18, na zahtjev IVANE GOLUBIĆ HORVAT, pročelnice u Varaždinskoj županiji,** izlaže predmet te navodi da je pročelnica u Varaždinskoj županiji postavila upit može li dužnosnik Radimir Čačić koji je imenovan za člana upravnog vijeća Hrvatskih voda za isto primati naknadu.

Izvjestiteljica predlaže da se donese mišljenje da dužnosnik može biti člana upravnog vijeća Hrvatskih voda, ali za isto nema pravo na naknadu osim prava na naknadu putnih i drugih opravdanih troškova.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 16. točci dnevnog reda dovršeno.

**Prelazi se na raspravljanje o 17. točci dnevnog reda.**

Predsjednica Povjerenstva kao izvjestiteljica u predmetu **M-74/18 na zahtjev dužnosnika Damira Poljaka, općinskog načelnika Općine Bednja** izlaže predmet i navodi da je dužnosnik zatražio mišljenje Povjerenstva je li u sukobu interesa ako u sklopu projekta „Zaželi“ bude predavač u edukaciji osoba koje prolaze edukaciju za gerontodomačice.

Izvjestiteljica predlaže da se donese mišljenje da dužnosnik može biti predavač u edukaciji jer se radi o međunarodnom projektu koji financira Europska unija i za isto može primati naknadu.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 17. točci dnevnog reda dovršeno.

**Prelazi se na raspravljanje o 18. točci dnevnog reda.**

Članica Povjerenstva Aleksandra Ileković-Jozić kao izvjestiteljica u predmetu **M-75/18 na zahtjev dužnosnika Ante Nazora, ravnatelja Hrvatskog memorijalno- dokumentacijskog centra Domovinskog rata,** izlaže predmet te navodi da dužnosnik postavlja pitanje po kojoj je osnovi on dužnosnik u smislu Zakona o sprječavanju sukoba interesa.

Izvjestiteljica predlaže da se donese mišljenje da je Ante Nazora, ravnatelja Hrvatskog memorijalno- dokumentacijskog centra Domovinskog rata dužnosnik u smislu ZSSI-a temeljem čl. 3. st. 2. jer je imenovan od strane Vlade RH i nalazi se na popisu koji je Vlada RH dostavila Povjerenstvu.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 18. točci dnevnog reda dovršeno.

Prelazi se na postupak glasovanja. Na temelju članka 39. stavka 6. ZSSI-a, postupak glasovanja zatvoren je za javnost.

Sjednica je završena u 13,30 sati.

**Zapisnik sastavila**

**Tajnica Povjerenstva: Predsjednica Povjerenstva:**

**Majda Uzelac, dipl.iur. Nataša Novaković ,dipl.iur.**